
R E F E R A T

Privind atribuirea în folosinţă gratuită a capelei romano-catolice din cimitirul Calea Lipovei-Mixt, Episcopiei Romano-Catolice Timişoara 
 Având în vedere solicitarea scrisă primită de la Episcopia Romano-Catolică Timişoara înregistrată cu numărul SC2008-010889 din 22.05.2009, prin care se precizează că doctor Schlauch Lörinc, cardinal episcop de Oradea, încredinţează episcopiei la data de 04.05.1900, întreţinerea capelei construită de dumnealui în cimitirul Timişoara Cetate, depunând şi o sumă de bani în vederea realizării reparaţiilor necesare la acel moment şi prin care se doreşte atribuirea în folosinţă a capelei romano-catolice din cimitirul Calea Lipovei-Mixt,
Din Extrasul de Carte Funciară reiese că cimitirul din Calea Lipovei nr.5, cu nr. cadastral 1728, în prezent este în proprietatea Primăriei Municipiului Timişoara.

Actualmente, în această capelă se oficiază slujbele religioase de înhumare a decedaţilor care sunt înmormântaţi în cimitirul Calea Lipovei-Mixt. Capela respectivă este mijloc fix cu număr de inventar 15083 şi a fost predată în baza unui Proces-verbal, societăţii SC „DENISALEX” SRL, societate care are concesionate în acest cimitir serviciile funerare, de curăţenie în perimetrul cimitirului şi de pază, conform Contractului de concesiune nr. 171 din 21.09.2005.

            Conform Hotărârii Consiliului Local al Municipiului Timişoara nr.231 din 24.05.2005 privind modificarea Regulamentului de administrare si funcţionare a cimitirelor şi crematoriilor aparţinând Primăriei Municipiului Timişoara, articol 23 al anexei nr.2 potrivit căruia „personalităţilor marcante ale localităţii se pot atribui locuri gratuite pe veci în cimitirele aparţinând Primăriei Municipiului Timişoara, prin hotărârea consiliului local”.

De asemenea, în conformitate cu prevederile art.124 din Legea nr.215/2001 privind administraţia publică locală, Consiliul Local poate da în folosinţă gratuită pe termen limitat, imobile proprietate publică sau privată locală, persoanelor juridice fără scop lucrativ care desfăşoară activitate de binefacere sau de utilitate publică ori serviciilor publice.

  Faţă de cele prezentate propunem atribuirea în folosinţă gratuită pe durata de funcţionare a construcţiei, a capelei romano-catolice din cimitirul Calea Lipovei-Mixt, Episcopiei Romano-Catolice Timişoara.

